ไฟนอลแฟนตาซี V

ไฟนอลแฟนตาซี V (; ) เป็นเกมแนวเกมเล่นตามบทบาท พัฒนาและจัดจำหน่ายโดยบริษัท สแควร์ (ปัจจุบันคือ สแควร์อีนิกซ์) ในปี พ.ศ. 2535 บนเครื่องซูเปอร์แฟมิคอมภายหลังได้ถูกรีเมค ลงบนเครื่องเพลย์สเตชัน ในปี พ.ศ. 2541 และเกมบอยแอดวานซ์ ในปี พ.ศ. 2549

ไฟนอลแฟนตาซี V ไม่มีการจำหน่ายภาคภาษาอังกฤษบนซูเปอร์ฟามิคอม เพราะทีมงานใช้เวลาแปลไม่ทัน

เนื้อหาของเกม 
ไฟนอลแฟนตาซี V เป็นเกมแนว RPG ที่ได้รับความนิยมสูงสุดเกมหนึ่งเปิดตัวเมื่อปี พ.ศ. 2535 บนเครื่องซูเปอร์แฟมิคอม มีเนื้อหา
เกี่ยวกับการผจญภัยของเด็กหนุ่มชื่อ บัตซ์ เพื่อตามหาผลึกคริสตัลซึ่งเป็นตัวแทนของอาชีพต่าง ๆ ในเกม โดยตัวละครแต่ละตัวจะสามารถเปลี่ยนอาชีพและพัฒนาทักษะในการใช้อาชีพของตนเข้าต่อสู้ในเกม รวมถึงพัฒนาความสามารถของตัวละครได้ จุดเด่นหนึ่งของเกมคือเนื้อหาที่มีความสนุกเข้มข้น และต่อเนื่อง โดยเรื่องราวจะแบ่งเป็น 3 ช่วงหลัก ซึ่งแต่ละช่วงจะมีไอเท็มและเวทมนตร์สำคัญซ่อนตามจุดต่าง ๆ เพื่อให้ผู้เล่นได้ตามหาระหว่างดำเนินเนื้อเรื่อง

ตัวละคร 
ในภาคนี้จะมีตัวละครหลัก 5 ตัว ได้แก่ บัทซ์ เลนน่า ฟาริส กาลัฟ และคูรูรูที่เข้ากลุ่มมาแทนกาลัฟในภายหลัง (เนื่องจากตัวละครแต่ละตัวสามารถเปลี่ยนแคแรกเตอร์ของตนตามอาชีพที่ผู้เล่นเลือกใช้ ทำให้ผู้สร้างไม่สามารถกำหนดเนื้อหาให้มีตัวละครหลักมากได้) ซึ่งประกอบด้วย

นักรบแห่งแสงสว่าง 
 บัทซ์ คลาวเซอร์ (バッツ・クラウザー ; Butz Klauser) 
 อายุ 20 ปี สูง 176 ซม. หนัก 58 กก.
 ลูกชายของดอร์แกน คลาวเซอร์ อัศวินแห่งแสงรุ่นเก่าที่ปัจจุบันเสียชีวิตไปแล้ว หลังจากที่บิดาเสีย บัทซ์ก็ออกเดินทางไปทั่วโลกโดยมีเพื่อนคู่ใจเป็นนกโจโคโบะที่ชื่อโบโกะเป็นเวลาได้ 3 ปีแล้ว ปัจจุบันขณะกำลังพักแรมอยู่ใกล้กับอาณาจักรไทคูน ก็ได้พบกับอุกกาบาตที่ตกลงมา และเป็นจุดเริ่มต้นการผจญภัยที่ยิ่งใหญ่ของเขา พลังคริสตัลประจำตัวคือลม สัญลักษณ์แห่งการผจญภัย

 เลนน่า ชาร์ล็อต ไทคูน (レナ・シャルロット・タイクーン ; Lenna Charlotte Tycoon) 
 อายุ 19 ปี สูง 161 ซม. หนัก 45 กก.
 ธิดาองค์เล็กแห่งอาณาจักรไทคูน เป็นผู้ที่สังเกตเห็นความผิดปกติของคริสตัลต่อจากบิดา และออกเดินทางตามบิดาไปที่วิหารแห่งลมเพื่อตรวจสอบคริสตัล ขณะที่เดินทางอยู่ก็ถูกพวกก็อบลินลักพาตัว แต่บัทซ์ก็ช่วยเอาไว้ได้ จึงร่วมเดินทางด้วยกัน พลังคริสตัลประจำตัวคือน้ำ สัญลักษณ์แห่งความโอบอ้อมอารี  

 ฟาริส เชอร์วิซ / ซาริซ่า เชอร์วิล ไทคูน (ファリス・シェルヴィッツ / サリサ・シュヴィール・タイクーン ; Faris Scherwiz / Sarisa Scherwil Tycoon) 
 อายุ 20 ปี สูง 172 ซม. หนัก 53 กก.
 หัวหน้ากลุ่มโจรสลัดแห่งคลองโทลนา ด้วยความที่ต้องปกครองลูกน้อยโจรสลัดชายล้วนจึงต้องปกปิดความเป็นหญิงของตนไว้ แท้จริงแล้วเธอเป็นธิดาองค์โตแห่งอาณาจักรไทคูนที่พลัดหลงจากเชื้อพระวงศ์โดยอุบัติเหตุเมื่อยังเยาว์วัย ฟาริสมีความสามารถในการพูดคุยกับมังกรน้ำซิลดร้า และใช้มันเป็นสัตว์ลากจูงเรือ ทำให้ออกเรือได้แม้จะไม่มีกระแสลมก็ตาม พลังคริสตัลประจำตัวคือไฟ สัญลักษณ์แห่งความกล้าหาญ

 คูรูรู ไมเยอร์ บัลเดเชียน (クルル・マイア・バルデシオン ; Krile Mayer Baldesion)
 อายุ 14 ปี สูง 154 ซม. หนัก 40 กก.
 หลานสาวของกาลัฟ แม้จะเป็นเด็กแต่ก็มีจิตใจกล้าหาญ มีความสามารถพิเศษในการพูดคุยกับสัตว์ป่าและพวกโมกลี

นักรบแห่งรุ่งอรุณ 
กลุ่มนักรบที่เคยต่อสู้และปิดผนึกจอมมารเอกซ์เดธไว้ที่โลกของพวกบัทซ์เมื่อ 30 ปีก่อน ซึ่งกาลัฟจะเป็นตัวละครที่ผู้เล่นสามารถบังคับได้ เนื่องจากได้ร่วมต่อสู้กับพวกบัทซ์ตามเนื้อเรื่อง
 กาลัฟ ฮาล์ม บัลเดเชียน (ガラフ・ハルム・バルデシオン ; Galuf Halm Baldesion)
 อายุ 60 ปี สูง 168 ซม. หนัก 64 กก.
 เมื่อพบว่าพลังของคริสตัลที่ปิดผนึกจอมมารเกิดสั่นคลอนก็ตระหนักถึงอันตราย และตัดสินใจข้ามมิติมายังโลกของบัทซ์ อย่างไรก็ตาม ระหว่างการเดินทางข้ามมิติ เขาได้สูญเสียความทรงจำไปชั่วคราว แต่ก็เข้าร่วมกับพวกบัทซ์เพื่อออกเดินทางกอบกู้คริสตัลที่ยังเหลืออยู่ แท้จริงแล้วกาลัฟเป็นถึงกษัตริย์แห่งแคว้นบัลเดเชียนเลยทีเดียว

 ดอร์แกน คลาวเซอร์ (ドルガン・クラウザー ; Dorgann Klauser)
 สูง 170 ซม. หนัก 59 กก.
 พ่อของบัทซ์ เสียชีวิตลงด้วยอาการป่วยเมื่อ 3 ปีก่อน 

 เซซ่า มาเทียส เซอร์เกท (ゼザ・マティアス・サーゲイト ; Zezae Matias Surgate)
 สูง 177 ซม. หนัก 69 กก.
 เจ้าของปราสาทเซอร์เกท มีนิสัยเยือกเย็นและเย็นชา  

 เคลเกอร์ วลอนเดทท์ (ケルガー・ヴロンデット ; Kelger Vlondett)
 สูง 174 ซม. หนัก 52 กก.
หัวหน้าหมู่บ้านเคลบ์ หมู่บ้านของเหล่าแวร์วูล์ฟ ปัจจุบันร่างกายอ่อนแอ ป่วยออดๆแอดๆ

ตัวละครอื่นๆ 
 กษัตริย์ไทคูน "อเล็กซานเดอร์ ไฮวินด์ ไทคูน" 
(タイクーン王【アレクサンダー・ハイウィンド・タイクーン】 ; Alexander Highwind Tycoon)
 ซิด พรีเวีย (シド・プリヴィア ; Cid Previa)
 มิด พรีเวีย (ミド・プリヴィア ; Mid Previa)
 นักปราชญ์กีโด้ (賢者ギード)
 เอกซ์เดธ (エクスデス ; Exdeath)
 กิลกาเมช (ギルガメッシュ ; Gilgamesh)
 โบโกะ (ボコ ; Boco)
 โกโกะ (ココ ; Coco)
 ซิลดร้า (シルドラ ; Syldra)
 มังกรบินแห่งปราสาทไทคูน (タイクーン城の飛竜)
 สเตลลาร์ (ステラ ; Stellar)
 เอนูโอ (エヌオー ; Enuo)

อาชีพ

สภาพแรกเริ่ม 
 ไร้อาชีพ (すっぴん ; Freelancer) แม้จะไม่มีความสามารถอะไรเป็นพิเศษ​ แต่ก็สามารถติดคอมมานด์ใดๆของอาชีพอื่นที่ได้ฝึกมาแล้วได้ถึง 2 คอมมานด์ด้วยกัน เมื่ออยู่ในสภาพไร้อาชีพ จะได้ความสามารถแบบ private ทุกอาชีพที่เรียนได้แล้ว  เป็นอาชีพแนวสูงสุดสู่สามัญ

อาชีพที่ได้จากคริสตัลลม 
 อัศวิน (ナイト ; Knight) มีพลังการต่อสู้ปานกลาง ติดอาวุธหนักและโล่ห์เพื่อเพิ่มพลังป้องกันได้
 นักพรต (モンク ; Monk) ไม่สามารถสวมอาวุธได้ แต่มีพลังทำลายล้างสูง
 ขโมย (シーフ ; Thief) มีความเร็วสูง และสามารถมองเห็นทางลับในฉากต่างๆได้อีกด้วย
 จอมเวทมนตร์ขาว (白魔道士 ; White Mage) สามารถใช้คาถาประเภทฟื้นพลังได้
 จอมเวทมนตร์ดำ (黒魔道士 ; Black Mage) สามารถใช้คาถาประเภททำลายล้างได้
 จอมเวทมนตร์น้ำเงิน (青魔道士 ; Blue Mage) สามารถใช้ท่าของสัตว์ประหลาดได้ หากถูกท่านั้นมาแล้วครั้งหนึ่ง

อาชีพที่ได้จากคริสตัลน้ำ 
 คนเถื่อน (バーサーカー ; Berserker) โจมตีศัตรูอย่างบ้าคลั่งโดยไม่สามารถควบคุมได้เลย
 จอมดาบมายา (魔法剣士 ; Mystic Knight) สามารถเสกธาตุลงในอาวุธเพื่อจู่โจมได้
 จอมเวทมนตร์เวลา (時魔道士 ; Time Mage) สามารถใช้คาถาควบคุมเวลาและอากาศได้
 ผู้อัญเชิญสัตว์อสูร (召喚士 ; Summoner) สามารถใช้คาถาเรียกอสูรได้
 จอมเวทมนตร์แดง (赤魔道士 ; Red Mage) สามารถใช้คาถาฟื้นพลังและทำลายล้างขั้นต้นได้
 นักเลียนแบบ (ものまね師 ; Mime) สามารถเลียนแบบการกระทำของผู้ที่ใช้เทิร์นก่อนหน้าได้ และยังติดคอมมานด์ใดๆก็ได้ถึง 3 ชนิด

อาชีพที่ได้จากคริสตัลไฟ 
 นินจา (忍者 ; Ninja) มีความเร็วสูง และยังสวมอาวุธได้ 2 มือพร้อมกัน
 ผู้ฝึกสัตว์ป่า (魔獣使い ; Beastmaster) มีทักษะในการเรียกสัตว์ป่าออกมาช่วยต่อสู้ได้
 นักธรรมชาติวิทยา (風水士 ; Geomancer) สามารถใช้พลังจากพื้นที่นั้นๆเพื่อช่วยในการต่อสู้ได้
 นักกวี (吟遊詩人 ; Bard) เรียนรู้บทเพลง และร้องเพลงเพื่อช่วยเหลือในการต่อสู้ได้หลายแบบ
 นายพราน (狩人 ; Ranger) เชี่ยวชาญการใช้ธนูเป็นพิเศษ

อาชีพที่ได้จากคริสตัลดิน 
 ซามูไร (侍 ; Samurai) นักรบที่ใช้ดาบเป็นอาวุธ มีทักษะที่จะทำลายศัตรูได้ในดาบเดียว
 อัศวินมังกร (竜騎士 ; Dragoon) มีทักษะพิเศษคือการใช้หอก และกระโดดโจมตีศัตรูจากบนฟ้าได้
 หมอยา (薬師 ; Chemist) มีทักษะด้านการผสมยา และเพิ่มประสิทธิภาพของไอเทมต่างๆได้ด้วย
 นักเต้น (踊り子 ; Dancer) เรียนรู้การเต้น และเต้นรำเพื่อช่วยเหลือในการต่อสู้ได้หลากหลายแบบ

อาชีพบนภาคเกมบอยแอดวานซ์ 
 จอมสลัดปืนใหญ่ (Cannoneer)
 เทพพยากรณ์ (Oracle)
 นักรบหาญ (Gladiator)
 หมอผี (Necromancer)

สัตว์อสูร 
 โจโกโบะ - นกป่าที่พบได้ทั่วไป ใช้การวิ่งชนศัตรูสร้างความเสียหายทางกายภาพ
 ซิลฟ์ - ภูตสายลม ช่วยเพิ่มพลังชีวิตให้พรรคพวกทุกคน
 เรโมร่า - ฝูงปลาปิศาจ หยุดศัตรูให้เคลื่อนไหวไม่ได้
 ชีวา - เทพอสูรแห่งความเย็น จู่โจมศัตรูด้วยธาตุน้ำแข็ง
 รามูห์ - เทพอสูรสายฟ้า จู่โจมศัตรูด้วยธาตุไฟฟ้า
 อีฟรีท - เทพอสูรอัคคี จู่โจมศัตรูด้วยธาตุไฟ
 ไททัน - เทพอสูรปฐพี จู่โจมศัตรูด้วยแผ่นดินไหว
 โกเลม - อสูรดินโคลน ช่วยรับการโจมตีแทนพรรคพวกทุกคนในระยะเวลาหนึ่ง
 คาโตเบลพัส - อสูรนัยน์ตาพิฆาต ทำให้ศัตรูกลายเป็นหิน
 คาบังเคิล - อสูรทับทิม ร่ายคาถารีเฟลคให้พรรคพวกทุกคน
 ซิลดร้า - มังกรน้ำ จู่โจมศัตรูด้วยน้ำและไฟฟ้า
 โอดิน - เทพอสูรสงคราม มีโอกาสสังหารศัตรูทุกตัวในดาบเดียว
 ฟีนิกซ์ - เทพวิหคอมตะ ชุบชีวิตพรรคพวกที่ตายไปแล้วทุกคน
 เลวีอาธาน - เทพมังกรน้ำ จู่โจมศัตรูด้วยคลื่นยักษ์
 บาฮามูท - เทพมังกรเพลิง จู่โจมศัตรูแบบไร้ธาตุ

การผลิตซ้ำ 
เกมบอยแอดวานซ์ 
ไฟนอลแฟตาซี V วางจำหน่ายอีกครั้งบนเครื่องเกมบอยแอดวานซ์ โดยปรับปรุงกราฟิกโดยรวมและเพลงประกอบรวมถึงแก้ไขคำพูดและคำแปลให้ดีขึ้น นอกจากนั้นยังเพิ่มอาชีพใหม่ 5 อาชีพและดันเจี้ยนลับ Sealed Temple ซึ่งผู้เล่นจะสามารถปะทะกับเอนูโอ้ ปีศาจในตำนานที่กล่าวถึงในเกมได้

การตอบรับ 
ไฟนอลแฟนตาซี V ทำยอดจำหน่ายที่ 2.45 ล้านชุดในระบบซูเปอร์ฟามิคอม (ซึ่งทำยอดจำหน่ายที่ 2 ล้านชุดในช่วงสองเดือนแรกของการเปิดตัว) ในขณะที่รุ่นเกมบอยแอดวานซ์เวอร์ชันญี่ปุ่นมียอดจำหน่ายที่เกือบ 260,000 ชุด เมื่อนับถึงช่วงเดือนธันวาคม ค.ศ. 2007  ไฟนอลแฟนตาซีคอลเล็คชั่น ทำยอดจำหน่ายที่กว่า 400,000 ชุดใน ค.ศ. 1999 ทำให้ติดอันดับยอดจำหน่ายสูงสุดเป็นอันดับที่ 31 ของปีนั้นในประเทศญี่ปุ่น ส่วนทางอเมริกาเหนือได้เปิดตัว ไฟนอลแฟนตาซีแอนโธโลจี ที่ยอดจำหน่าย 364,000 ชุดใน ค.ศ. 2004

อ้างอิง

แหล่งข้อมูลอื่น 
 Official Final Fantasy V website (US Anthology version)
 Nintendo's Official Final Fantasy V Advance website 
 Official Final Fantasy V Advance website 

วิดีโอเกมที่ออกวางจำหน่ายในปี พ.ศ. 2535
5
เกมสำหรับเพลย์สเตชัน
วิดีโอเกมแบบร่วมมือกัน
วิดีโอเกมที่มีตัวละครเอกหญิง